cyanic-selkie/wikianc huggingface dataset:
חנניה יום טוב ליפא דייטש
ביוגרפיה
חנניה יום טוב ליפא נולד בשנת תרס"ח לרב שמואל אהרן דייטש שהיה מו"ץ ושוחט בקרסטיר ובמישקולץ, ולרחל מלכה. בגיל צעיר נסמך לרבנות על ידי רבי דוד דב בעריש מייזליש רבה של אוהעל, רבי מרדכי יהודה ליב וינקלר רבה של מאד, ורבי שאול בראך אב"ד נייטרא.
בשנת תש"ט היגר לארצות הברית ובהוראת רבי יואל טייטלבוים התיישב בקליבלנד, שם התקבל לרבה של קהילת 'בני אמונים', הוא ייסד שם תלמוד תורה ובית כנסת חסידיים ותיקן את מקווה הטהרה בעיר. בשנת תשכ"ב עבר לוויליאמסבורג ונעשה חבר בוועד הפועל הארצי של התאחדות הרבנים.
בשנת תשל"ט הקים בירושלים כולל אברכים ללימוד משניות סדר טהרות.
בקיץ תש"נ חלה, ונפטר בליל שבת פרשת נח, א' בחשוון תשנ"א.
חתנו הרב אהרן ישעיה פעקטע מילא את מקומו כאב"ד העלמעץ. בנו הוא הרב יעקב פעקטע, אב"ד העלמעץ הנוכחי.
ספרֵי טהרת יום טוב
הרב דייטש חיבר סדרת ספרים בשם טהרת יום טוב הכוללת ארבעים כרכים, עשרים כרכים ראשונים שו"ת בענייני טהרה, מתוכם העשרה הראשונים על ספר יסוד יוסף שכתב רבי יוסף מפוזנא, והעשרה הנוספים על שולחן ערוך יורה דעה, ועשרים כרכים נוספים על משניות סדר טהרות.
פעילותו
הרב דייטש התמחה במקוואות, וכבר מצעירותו החל להוציא ספרים בדיני טהרה, עם בואו לאמריקה נסע מעיר לעיר ועורר על חשיבות הטהרה, הרב דייטש יזם את הקמתם של מקוואות רבים ושיפר מקוואות שנסמכו על קוּלוֹת הלכתיות דחוּקות, לצורך כך נדד הרב דייטש ברחבי העולם והגיע אף לקהילות קטנות כדי לבנות בהן מקווה טהרה, לאחר פטירתו הוערך מספר המקוואות שבנה בלמעלה מחמש מאות מקוואות.
ג'רג' שומיו
ג'רג' שומיו (במקור אביו היה שוורץ, בהונגרית: Somlyó György, בלטונבוגלאר, 28 בנובמבר 1920 – בודפשט, 8 במאי 2006) היה חתן פרס קושוט וזוכה פרס אטילה יוז'ף מספר פעמים, משורר, סופר, מתרגם ספרות, חבר האקדמיה מַלַרְמֵה בפריז, חבר מייסד של "אקדמיה סצ'ני לספרות ואמנות" (1992) ושל ה"האקדמיה לספרות דיגיטלית" (1998) יוזם "יום השירה ההונגרי".
הוא בנו של המשורר זולטאן שומיו (שוורץ) שהיה שייך לדור הראשון של כותבי כתב העת הספרותי החשוב ניוגט, בנו של ג'רג' ונכדו של זולטאן, הוא באלינט שומיו (1957-) אסתטיקן, פילוסוף, פרופסור באוניברסיטת בודפשט דיקן הפקולטה לאסתטיקה.
ביוגרפיה
בין השנים 1941–1944 נקרא מספר פעמים לשרות העבודה (עבודות כפייה ליהודים במסגרת הצבא ההונגרי) והצליח לשרוד את המלחמה ואת השואה. בשנת 1945 נרשם לפקולטה למדעי הרוח של אוניברסיטת בודפשט ובנובמבר 1946 (עם מלגה צרפתית) נרשם לסורבון. בשנים 1948 וב-1949 הוא היה דרמטורג בתיאטרון הלאומי של בודפשט לאחר מכן עד 1950 היה ראש חבר הלקטורים של אולפני הקולנוע הוניה (כיום: Mafilm Hungarian Film Studios).
בשנים 1954–1955 עמד בראש המחלקה הספרותית ברדיו ההונגרי. בשנת 1958 ערך וכתב את ההקדמה ל"אנתולוגיה של המשוררים הצרפתיים" ולמהדורה ההונגרית הראשונה של כל כתבי ארתור רמבו. לאחר מכן הופיעו בזה אחר זה כרכי השירה והמחקרים שלו. הוא חי בצרפת ובאיטליה תקופה מסוימת. בשנת 1965 פורסם בפריז ספר השירה הראשון שלו בתרגום לצרפתית, "Souvenir du Présent". בשנת 1966 ייסד את האלמנך הספרותי הרב-לשוני בשם אריון, ועד 1987 היה העורך הראשי שלו.
בשירתו אפשר למצוא כמעט את כל צורות החריזה, מחריזה חופשית ועד הסונטה. בנוסף לכתבי הפרוזה שלו בהשראה אוטוביוגרפית, הוא פרסם כתבי מחקר ותרגומים רבים.
ג'וני סוויט
ג'וני סוויט (באנגלית: Jonny Sweet; נולד ב-1985) הוא קומיקאי ושחקן בריטי, זוכה פרס הקומדיה של אדינבורו לשנת 2009 לקומיקאי החדש הטוב ביותר.
ביוגרפיה
סוויט נולד בנוטינגהאם ולמד בבית הספר העצמאי נוטינגהאם היי סקול. הוא למד אנגלית בפמברוק קולג' באוניברסיטת קיימברידג', שם הכיר את שותפו לכתיבה ג'ו תומאס. השניים היו חברים במועדון הדרמה של האוניברסיטה "פוטלייטס". פעמיים היה סוויט סגן נשיא לסיימון בירד, שהיה נשיא המועדון, ותומאס היה המזכיר. אחרי סיום הלימודים השלושה היו שותפים לדירה. הוא סיים את הלימודים בהצטיינות וציפו ממנו שילך בעקבות אביו למקצוע המשפטים, אבל הוא נכנס להתמחות בחברת ההפקה Endemol UK.
קריירה
ב-2009 זכה סוויט בפרס הקומדיה של אדינבורו לקומיקאי החדש הטוב ביותר על הופעתו ב-"Mostly About Arthur". עוד באותה שנה כיכב במחזה "Party" מאת טום באסדן לצדם של טים קיי, אנה קרילי, קייטי ויקס וניק מוחמד. המחזה זכה בפרס "Fringe First", והוצג בפסטיבל ארטס בסידני, ואחר כך בתיאטראות וסט אנד בלונדון.
סוויט ידוע בגילום דמויות מהמעמד הגבוה (posh), אחרי שגילם את דמותו של ראש הממשלה דייוויד קמרון בתוכנית הסאטירית "When Boris Met Dave", המתארת את פגישתם של ראש עיריית לונדון, קמרון, ובוריס ג'ונסון. הוא הופיע יחד עם אליסטר מקגוואן, אדריאן אדמונדסון, יו דניס בתוכנית "Pete and Dud: The Lost Sketches", עיבוד מחודש של תוכניתם של פיטר קוק ודאדלי מור ששודרה בערוץ BBC Two.
ב-2012 שיחק סוויט בתפקיד משנה בסדרה הקומית "הוא והיא" בדמות אחיו למחצה של פול.
סוויט כותב מערכונים יחד עם כוכבי הסדרה "קרועים", סיימון בירד וג'ו תומאס, שמהווים את הלהקה "The House of Windsor". אחרי ההצלחה באדינבורו של תוכניתם "The Meeting", הם פיתחו פרויקטים לטלוויזיה ולקולנוע. הסיטקום שלהם "Chickens" עוסק בסרבני גיוס בתקופת מלחמת העולם הראשונה, ושודרה בערוץ Sky One. תומאס וסוויט מופיעים יחד כצמד, וזוכים לבקורות נלהבות. השניים היו מועמדים לפרס גילדת הכותבים.
הוא הקליט שתי עונות של הסיטקום הרדיופוני "Hard to Tell", פרשת אהבה בה לא שומעים את בני הזוג מדברים זה עם זו. בסיטקום מככבת שארלוט ריצ'י בתפקיד מושא אהבתו.
ב-2014 כיכב סוויט בתפקיד טום אוליבר בדרמה הקומית המשטרתית "בבילון" של ערוץ 4. ב-2015 יצר, כתב וכיכב בסיטקום "Together" של ה-BBC. הוא כתב פרק בסדרה "Gap Year" של טום באסדן בערוץ E4.
ב-2017 החל סוויט לככב בדרמה הקומית "Loaded".
חיים אישיים
סוויט הוא אוהד של מועדון הכדורגל נוטינגהאם פורסט.
צס"ק בב"ס סמרה (כדורגל נשים)
צס"ק בב"ס סמרה (ברוסית: Женский футбольный клуб ЦСК ВВС Самара) היה מועדון כדורגל נשים רוסי מהעיר סמרה. הקבוצה הוקמה בשנת 1988 בקזחסטן והשתתפה בשתי אליפויות ברית המועצות בשם סק"א אלמטי, אך בעקבות קריסת ברית המועצות הועברה לרוסיה לעיר טוגליאטי ואז לסמרה.
היסטוריה
צס"ק בב"ס הייתה אחת הקבוצות המוצלחות באליפות רוסיה החדשה, זכתה בשלושה תארים בשנים 1993–1996 ואליפות רביעית בשנת 2001. הקבוצה התמודדה לראשונה במפעלים האירופיים בשנה שלאחר מכן, 2002 והעפילה עד לשלב רבע גמר גביע אופ"א לנשים אך הפסידה לארסנל. פורקה בשנת 2004. בעונת 2006 הוקמה מחדש והמשיכה להתמודד באליפות רוסיה עד עונת 2011 עת הפכה לקריליה סובייטוב סמרה, למשך עונה אחת. לאחר 2013 התמודדה כצסק"א סמרה באליפות הלאומית.
פורקה סופית בשנת 2020.
צלי קדירה
צלי קדירה הוא נזיד של נתחי בשר שלמים. בהכנת צלי קדירה משתמשים בנתחים היקרים פחות של הבקר, כמו חזה (ברוסט), כתף, ירכה ועוד. נתחים אלה הם שריריים יותר, אינם מצטיינים ברכות, ולא יתאימו לצלייה מהירה על גריל או בתנור.
משך הבישול של צלי קדירה עשוי להגיע למספר שעות עד יום שלם (חמין) וגם מעבר לכך.
הנתחים המתאימים ביותר לצלי-קדירה הם:
יירס אנד יירס
יירס אנד יירס (באנגלית: Years & Years) הוא הרכב יחיד, בו חבר הזמר והשחקן הבריטי אולי אלכסנדר.
קריירה
ב-10 ביולי 2015, הוציאה הלהקה את אלבום המוזיקה הראשון שלהם, Communion. בין השירים שנמצאים באלבום, נמצאים השירים "Desire", "King" ו-"Shine".
ב-6 ביולי 2018, הוציאה הלהקה את אלבום המוזיקה השני שלהם, Palo Santo.
ב-18 במרץ 2021, הודיעו הלהקה ברשתות החברתיות שלהם כי הלהקה תמשיך כפרויקט סולו של סולן הלהקה אולי אלכסנדר. השיר הראשון שיצא כפרויקט הסולו של אולי אלכסנדר היה השיר "Starstruck", שיצא ב-8 באפריל באותה שנה.
אמנת אדיס אבבה
אמנת אדיס אבבה היא אמנה אשר נחתמה ב-23 באוקטובר 1896, וסיימה באופן רשמי את המלחמה האיטלקית-אתיופית הראשונה בתנאים שהטיבו עם אתיופיה. אמנה זו החליפה הסכם סודי בין אתיופיה ואיטליה שהוכן מספר ימים לאחר ניצחון אתיופי מוחץ בקרב עדווה במרץ של אותה השנה, בו הביסו הכוחות האתיופים תחת פיקודו של מנליק השני את האיטלקים. הצעד המשמעותי ביותר שהאיטלקים אולצו לבצע הוא ביטול הסכם ווצ'אלה והכרה באתיופיה כמדינה עצמאית.
לאחר חתימת ההסכם ובתוך כשנה, הממלכה המאוחדת וצרפת, שהיו להן מושבות לצד אתיופיה, חתמו אמנות נוספות עם אתיופיה שהכירו בה כמדינה שווה. ההסכם עם צרפת נחתם בסוף ינואר 1897, בזמן שההסכם עם הממלכה המאוחדת נחתם ב-14 במאי 1897.
מהלך חתימת ההסכם
על פי הסכם אוצ'ילי בנוסחה האיטלקי, אתיופיה חויבה להעביר את הסמכות על מדיניות החוץ שלה לאיטליה, מהלך זה הפך את אתיופיה למדינת חסות איטלקית דה פקטו, בשעה שהנוסח האמהרי שם את הממשלה האיטלקית כצד מתווך בלבד. כאשר מנליק השני גילה את הסטייה מהנוסח האמהרי הוא האמין כי האיטלקים הוליכו אותו שולל; ועל כן יצא למלחמה. בנוסף, האיטלקים הסיטו את קו הגבול שהוחלט עליו בהסכם על דעתם עצמם, דבר אשר פגע קשות ביחסי המדינות, שהיו מעורערים ממילא.
ובכל זאת, אף על פי היתרון שהיה לאיטלקים לפני המלחמה, קרב עדווה גרם לכ-3,000 חיילים איטלקים ליפול בשבי, בנוסף לכוחות אתיופים אשר ניצחו את שאריות הצבא האיטלקי באריתריאה, כשהאחרונים חששו להיזרק לים על ידי אויביהם. יתר על כן, החדשות על ההפסד המביש הגיעו גם כן לאיטליה עצמה, וגרמו לסערה פוליטית שהכריחה את פרנצ'סקו קריספי להתפטר מתפקידו כראש ממשלת איטליה. כל הגורמים הללו הביאו את קיסר אתיופיה, מנליק, לבצע את שיחות השלום כאשר ידו על העליונה.
ההצעה האיטלקית הראשונה, אשר הוצגה על ידי הגנרל טומאסו סלסה ב-11 במרץ, הציעה למנליק את ביטול הסכם אוצ'ילי ויצירת אמנה חדשה בתנאים אשר יטיבו עם אתיופיה, אך אתיופיה לא תוכל להפוך למדינת חסות של שום מעצמה אחרת. מנליק סירב להצעה בטענה כי הוא "יצא למלחמה על מנת לשחרר את האימפריה שלו, ולא על מנת להחליף השפלה אחת באחרת". כתוצאה מכך, מנליק החזיק את סלסה כאסיר עד סוף השיחות.
עד ל-23 באוגוסט סירבו האיטלקים לביטול הסכם אוצ'ילי ללא תנאים, והכרה בריבונותה העצמאית של אתיופיה. מרגע שהאיטלקים ויתרו בעניין זה, השיחות נוהלו במהירות ובקלות. השבויים האיטלקים, שנהנו מתנאים סבירים על פי ההיסטוריונים, יוחזרו לאיטליה, ואיטליה תשלם פיצוי של 10 מיליון לירות איטלקיות על החזקתם. באופן די מפתיע, האיטלקים שמרו על רוב, אם לא על כל הטריטוריות שמעבר לנהר מרב-בלסה ונהר מוני שנכבשו על ידם; מנליק השאיר בידי האיטלקים שטח גדול מטיגארי, שנחשב במשך דורות כאתיופי.
גבול אתיופיה-אריתריאה שונה לאחר מכן שוב ושוב בסדרת הסכמים בשנים 1900, 1902, ו-1908.
סימן קרט
סימן קֶרֶט (באנגלית: Caret) הוא תו בצורת V הפוכה. זהו תו המרווח ^ בקוד ASCII ומערכות קידוד תווים נוספות. שמות נוספים של התו כוללים כובע, קונטרול, חץ למעלה, או, לעיתים רחוקות יותר, שברון, חזקה, מצביע (בשפת התכנות פסקל) או טריז. התו דומה לסימן הדיאקריטי גג, אך שונה ממנו בהיותו תו עצמאי. היסטורית התו שימש לשם הקלדת הסימן הדיאקריטי גג מעל אותיות באמצעות הקלדתו אחריהן, ועקב כך גג הוא שמו הרשמי בקוד ASCII ויוניקוד.
אין להתבלבל בין הקרט והגג לבין תווים אחרים בצורת וי הפוכה, כגון ʌ (האות הלטינית V קטנה הפוכה U+028C) או ∧ (וגם U+2227), המכונים לעיתים קרט גם הם.
סימן הגהה
הקרט שימש במקור וממשיך לשמש בכתב יד כסימן הגהה כדי לציין היכן יש להוסיף סימן פיסוק, מילה או ביטוי לטקסט. המונח בא מהמילה הלטינית caret, "זה חסר". סמל הקרט נכתב מתחת לשורת הטקסט לשם הוספת סימני פיסוק בגובה השורה, כגון פסיק, או מעל השורה כקרט הפוך: ˇ עבור תווים גבוהים, כגון אפוסטרוף ניתן לכתוב את התוספת בתוך הקרט, בשולי הדף או מעל לשורה.
שפות תכנות
לקרט שימושים רבים בשפות תכנות. הוא יכול לסמן העלאה בחזקה, את האופרטור XOR ברמת הביט, שרשור מחרוזות, תו בקרה ועוד. בביטויים רגולריים משמש הקרט להתאים לתחילת מחרוזת או שורה; אם הוא מופיע בתחילת מחלקת תווים, מבוצעת התאמה של ההיפוך של המחלקה.
Node.js משתמשת בקרט בקובצי מניפסט כדי לסמן התנהגות של רזולוציית תלות המשמשת עבור כל תלות.
תו חילוף
מפרש שורת הפקודה cmd.exe, של משפחת מערכות ההפעלה חלונות, משתמש בקרט (^) כתו מילוט מתווים שמורים.
RARBG
RARBG היה אתר אינטרנט שסיפק קובצי טורנט וקישורי magnet לצורך הורדה ושיתוף קובצי peer-to-peer באמצעות פרוטוקול BitTorrent. משנת 2014 ואילך, RARBG הופיעה שוב ושוב ברשימה השנתית של TorrentFreak של אתרי הטורנט המבוקרים ביותר. הוא דורג במקום הרביעי החל מינואר 2023. האתר לא אפשר למשתמשים להעלות טורנטים משלהם.
היסטוריה
RARBG נוסד בשנת 2008. האתר נוצר במקור כ-BitTorrent tracker בולגרי ("BG" מייצג "בולגריה"). האתר משרת מאז ועד היום קהל בינלאומי. לפי TorrentFreak, RARBG מתמחה ב"שחרור וידאו באיכות גבוהה בשפה האנגלית, אך גם תכנים אחרים, הכוללים משחקים, תוכנות ומוזיקה."
האתר תואר ב-2019 כ"notorious market" על ידי נציב הסחר של ארצות הברית. בשנת 2020, האתר היה רשום כיעד של רשויות החוק הבולגרית. ב-31 במאי 2023, האתר הודיע על סגירתו תוך ציון סיבות מרובות, הכוללים אינפלציה ומלחמת רוסיה-אוקראינה.
חסימה וצנזורה
RARBG חסום במספר מדינות ברחבי העולם מסיבות משפטיות, בדרך כלל בגלל הפרת זכויות יוצרים. בדצמבר 2008, האתר נותר סגור למשך שבוע אחד עקב לחץ משפטי מצד. בשנת 2017, RARBG סונן מתוצאות החיפוש של גוגל בעקבות מחלוקת שבה קישורים לאתרי שיתוף טורנטים הודגשו בתוצאות החיפוש "carousel" של גוגל. עקב תביעה שהוגשה נגד ספק שירותי האינטרנט על ידי אולפני סרטים בדרישה למידע אישי של בעלי אתרים פיראטים,, שירות VPN המופעל באמצעות הוריקן אלקטריק, חסמה גישה למספר אתרי שיתוף טורנטים החל מדצמבר 2020, כולל RARBG.
וולטר קוהן
קורות חיים
קוהן נולד בווינה, אוסטריה ב-1923 להוריו היהודים, סלומון וגיטל קוהן. לאחר סיפוח אוסטריה לגרמניה על ידי היטלר (אנשלוס), הגיע לאנגליה במסגרת ה"קינדר-טרנספורט". ב- 1940 נשלח לקוויבק, קנדה, ומשם למחנה. למד באוניברסיטת טורונטו. כבעל אזרחות גרמנית, נמנעה ממנו הכניסה לפקולטה לכימיה, ולכן למד פיזיקה ומתמטיקה. קיבל תואר ראשון ב-1945 ותואר שני ב-1946. ב-1948 קיבל תואר דוקטור מאוניברסיטת הרווארד, שם למד אצל ג'וליאן שווינגר. בין 1950 ל-1960 לימד באוניברסיטת קרנגי מלון. ב-1960 עבר לאוניברסיטת קליפורניה בסן דייגו, שם עמד בראש החוג לפיזיקה. באותה תקופה הוא פיתח תורת הקירוב המקומית של הצפיפות. ב- 1984 עבר לאוניברסיטת קליפורניה בסנטה ברברה.
בשנת 1998 זכה קוהן בפרס נובל לכימיה על פיתוח תורת פונקציונל הצפיפות. האקדמיה השוודית המלכותית למדעים ציינה שפרופ' קוהן הרים "תרומה חלוצית לפיתוח שיטות הניתנות ליישום במחקרים תאורטיים של תכונות המולקולות ושל התהליכים הכימיים שהן מעורבות בהם".
בהרצאה שנשא במאי 2009 באוניברסיטת בר-אילן, לרגל קבלת תואר דוקטור לשם כבוד, תיאר חתן פרס נובל לכימיה לשנת 1998, פרופ' וולטר קוהן, את המצב וקרא להפסיק את השיעבוד לנפט שהולך להגמר, לפחם שמזהם ולאנרגיה הגרעינית שעלולה ליפול בידי משטרים לא טובים, ולהתמקד באנרגיית השמש ואנרגיית הרוח:
אנדרומדה כבולה אל הסלעים
אנדרומדה כבולה אל הסלעים (בהולנדית: Andromeda aan de rots geketend) היא ציור שמן על בד מעשה ידי הצייר ההולנדי רמברנדט ואן ריין משנת 1631. היצירה מוצגת כיום במוזיאון מאוריצהויז, בהאג שבהולנד.
היצירה מתארת את אנדרומדה בהיותה כבולה על הסלעים. אנדרומה מוצגת כאישה עירומה כאשר רואים את כל אורך גופה. יצירה זו מתבססת על הסיפור המופיע ביצירה "מטמורפוזות" מאת המשורר הרומי אובידיוס. על פי אובידיוס, יום אחד התפארה המלכה קסיופיאה שהיא יפה יותר מבנותיו של פוסידון אל הים. פוסידון כעס על כך, ובזעמו הציף את חופי ממלכת אתיופיה (לפי גרסה אחרת - העיר יפו) ובנוסף שלח מפלצת איומה להעניש את בני האדם. לקפאוס וקסיופיאה נודע שהדרך היחידה שבה יוכלו להיפטר מהמפלצת, היא מתן בתם אנדרומדה לטרף לאותה מפלצת. לכן, כדי להציל את עמו, על פי עצת האורקל של אמון, כבל המלך האתיופי את בתו אנדרומדה לסלע אשר על חוף הים, מתוך כוונה להקריבה למפלצת. אנדרומדה ניצלה על ידי פרסאוס, אשר נלחם במפלצת כשהוא רכוב על פגסוס והפכה לאבן בעזרת ראשה הכרות של מדוזה.
היצירה מתארת את הרגע שלאחר כבילתה של אנדרומה אל הסלעים, בטרם הגיע פרסאוס.
יצירות דומות צוירו על ידי טיציאן ואמנים נוספים על בסיס אגדה זו, ולרוב מתוארים ביצירות הרגע שבו מגיע פרסאוס להילחם במפלצת הים. יצירה זו שונה בכך שהיא אינה מציג את רגע הקרב, אלא את יאושה של אנדרומדה קודם להצלתה (יצירה דומה צוירה מאוחר יותר על ידי גוסטב דורה).
יצירה של רמברנדט היא אחת מיצירותיו הראשונות המתארות עירום נשי. היצירה אינה מציגה אידיליה (דמות עירומה אידיאלית) אלא מתארת את הדוגמנית כפי שהיא. רמברנדט לא האמין בקיומו של יופי אידיאלי, וצייר את הנשים כפי שראה אותן. יצירות מאוחרות יותר כגון "דיאנה מתרחצת", ודנאה מדגימות את התפתחותו של רמברנדט בציור עירום נשי.
משפט בונדרבה-שפלי
משפט בונדרבה-שפלי, הוא משפט בתורת המשחקים, בתחום של משחקים שיתופיים. המשפט נותן לנו תנאי הכרחי ומספיק לכך שהליבה של משחק אינה ריקה.
המשפט נקרא על שם המתמטיקאים אולגה בונדרבה ולויד שפלי (Lloyd Shapley, Olga Bondareva) אשר הוכיחו אותו כל אחד בנפרד (בונדרבה ב-1963, שפלי ב-1967).
רקע
כאשר אנו בוחנים משחק בצורה קואליציונית בו משתתפים מספר שחקנים, נרצה לדעת אילו קואליציות יכולים אותם שחקנים ליצור על מנת שיוכלו למקסם את הרווח האישי שיוכלו להשיג במשחק, או לחלופין למזער את ההפסד שלהם. כמובן שכל שחקן ירצה להשתתף בקואליציה שתיתן לו את הרווח הגדול ביותר, כלומר, קואליציה חייבת למקסם את רווח כל השחקנים על מנת שחבריה יהיו מרוצים, ולא יפנו להרכבת קואליציה אחרת. ניתן לחשוב על אינספור דוגמאות למשחקים כאלו ביומיום, בעולם העסקים, ההיי-טק, הפוליטיקה ולמעשה בכל ענף עליו נסתכל.
בבואנו לחשוב על וקטור תשלומים לפיו נקבע את חלוקת הרווח בין חברי הקואליציה, ניתן לחשוב על עקרונות מנחים שבעזרתם נוכל להניח האם חברי הקואליציה מרוצים או לא מרוצים מהקואליציה שהם יצרו. בין עקרונות אלה נמנים יעילות, סבירות פרטית וסבירות קבוצתית. הליבה של המשחק היא בדיוק הקבוצה שמכילה את כל הווקטורים המקיימים תנאים אלה. הליבה היא מושג מרכזי בתחום תורת המשחקים והיא נותנת לנו את אותם וקטורים שבהם חברי הקואליציה מקבלים יחדיו לפחות את שווי הקואליציה. סביר שוקטור התשלומים שיתקבל מחלוקת הרווח הכולל יהיה בליבה.
לכן, כאשר נסתכל על משחק בצורה קואליציונית, נרצה פעמים רבות לשאול האם ישנם וקטורים בליבה, מהם נוכל לבחור את וקטור התשלומים. משפט בונדרבה-שפלי עונה בצורה מסוימת על שאלה זו, כאשר הוא נותן תנאי הכרחי ומספיק לכך שליבה של משפחה מסוימת של משחקים אינה ריקה. כלומר, אם נוכל לסווג את המשחק עליו אנו מסתכלים ולשייך אותו לאחת מאותן משפחות שמקיימות את תנאי המשפט, נוכל לומר האם הליבה של אותו ריקה או לא ריקה.
המשפט
המשפט מתאר תנאי הכרחי ומספיק לקיום ליבה לא ריקה, ולמעשה מגדיר משפחה של משחקים הנקראים משחקים מאוזנים. כלומר, כל משחק העונה על התנאי המוצג במשפט – נקרא משחק מאוזן, לכן ניתן לומר שהליבה של משחק איננה ריקה אם ורק אם המשחק הוא משחק מאוזן. למשפט ישנם שני ניסוחים שקולים. הניסוח השני נועד להביא את הבעיה לצורה של בעיית תכנון ליניארי ועל ידי כך לפשט את הוכחת המשפט. הוכחת המשפט שמוצגת כאן היא עבור הניסוח השני של המשפט, ומשתמשת בפתרון בעיית תכנון ליניארי.
ניסוח ראשון
עבור המשחק, כאשר היא קבוצת השחקנים ו  היא הפונקציה הקואליציונית.
תנאי הכרחי ומספיק לכך שהליבה של המשחק איננה ריקה הוא שלכל אוסף מאוזן \;D \; של קואליציות ולכל אוסף של וקטורי מקדמים מאזנים  מתקיים: .
ניסוח שני
נסמן את אוסף הקואליציות הלא ריקות ב -. נסמן ב-\;P \; את אוסף כל המשקלות המאזנים חלש את \;D^* \;:
כאשר נשים לב כי \; \chi^{S} הוא וקטור החילה של הקואליציה \; S.
המשפט:  תנאי הכרחי ומספיק לכך שהליבה של המשחק איננה ריקה הוא שלכל  מתקיים: .
הוכחת המשפט
הוכחת המשפט היא עבור הניסוח השני שלו. היא תינתן בשלבים ותיעשה בעזרת פתרון בעיית תכנון ליניארית.
שלב ראשון - הגדרת בעיית תכנון ליניארי (הבעיה הפרימאלית)
נתבונן בבעיית התכנון הליניארי במשתנים :
חשב את: ___________________________________________________ תחת האילוצים: ______ הערה: בסימונים רגילים של בעיית תכנון ליניארי:
קבוצת הפתרונות האפשריים של בעיה זו היא \; P \;, שהיא קבוצה קומפקטית ולא ריקה, ולכן \; Z_{P} \; סופי.
שלב שני - הבעיה הדואלית
ניתן להראות כי הבעיה הדואלית לבעיה שהוגדרה בשלב הראשון היא:
חשב את: ________________________________ תחת האילוצים: _____________
כפי שראינו \; Z_{P} \; סופי, ולכן ממשפט הדואליות של תכנון ליניארי נובע ש-\; Z_{D} \; אף הוא סופי ומתקיים.
שלב שלישי
בשלב זה נראה שאם הליבה אינה ריקה אז.
יהי \; x \; וקטור בליבה. אזי לכל קואליציה \; S \;. לכן, \; x \; מקיים את כל האילוצים הקיימים בבעיה הדואלית. כמו כן, ערך פונקציית המטרה ב-\; x \; הוא. לכן, כנדרש.
שלב רביעי
בשלב זה נראה את הכיוון ההפוך, כלומר אם אז הליבה אינה ריקה.
יהי \; x \; וקטור אפשרי בבעיה הדואלית שבו מתקבל המינימום, כלומר. מכיוון ש-\; x \; מקיים את האילוצים של הבעיה הדואלית, הוא סביר קבוצתית. נראה כי. מכיוון שההנחה היא ש -, מתקיים כי. עבור \; S = N \; האילוץ הוא למעשה, כלומר נקבל כי. לכן, \; x \; נמצא בליבה, כלומר הליבה אינה ריקה, כנדרש.
שלב חמישי
לסיום ההוכחה נראה כי אם ורק אם תנאי בונדרבה-שפלי מתקיים.
ממבט על הבעיה הפרימאלית אם ורק אם לכל פתרון אפשרי  מתקיים, וזהו בדיוק תנאי בונדרבה-שפלי. בשלב השני הוכחנו כי ובשלבים שלוש וארבע הראינו כי  אם ורק אם הליבה אינה ריקה.
בסה"כ קיבלנו כי הליבה אינה ריקה אם ורק אם מתקיים תנאי בונדרבה-שפלי. _______________________________________________________
משבצת קרקע
משבצת קרקע (נקראת גם משבצת חקלאית) על פי נוהלי התכנון והבניה בישראל היא מכסת הקרקע של יישוב חקלאי מתוכנן (מושב עובדים, מושב שיתופי, קיבוץ) הנגזרת ממכפלת תקן מספר נחלותיו ותקן גודל הנחלה (תקנים הנקבעים במשרד החקלאות בשיתוף עם מינהל מקרקעי ישראל).
למשל מושב בעל 40 נחלות ותקן גודל 80 דונם יהיה זכאי למשבצת בגודל 3200 דונם. במידה והישוב מחזיק בפועל יותר שטח מהמגיע לו השטחים העודפים לא יכללו במשבצת ויקראו "שטחים זמניים". במידה ולישוב בפועל יש פחות שטחים מהמגיע לו יש לאתר שטחים נוספים ולהוסיפם למשבצת שלו, גם אם הם נמצאים במרחק.
משפט החיתוך של קנטור
נוסח פורמלי
סדרה יורדת של קבוצות היא סדרת קבוצות מהצורה. קוטר של קבוצה A במרחב מטרי (X,d) הוא.
המשפט קובע כי מרחב מטרי הוא שלם אם ורק אם לכל סדרה יורדת של קבוצות סגורות ולא ריקות במרחב בעלות קוטר ששואף לאפס, חיתוך כל קבוצות הסדרה אינו ריק. קל לראות שבמקרה כזה, החיתוך מכיל נקודה יחידה.
דוגמה לשימוש במשפט זה היא העובדה שכל קבוצה סגורה ובת מניה של מספרים ממשיים, מכילה נקודה מבודדת. זאת כי אם קבוצה כזאת, באינדוקציה ניתן להראות שיש סדרה יורדת של קטעים סגורים, כך שהקטע I_n נחתך עם A אך לא מכיל את הנקודה a_n. ממשפט החיתוך של קנטור עבור יש נקודה של A בחיתוך, מה שמוביל לסתירה.
חיתוך של סדרות יורדות במרחב שלם
יהי X מרחב שלם. משפט החיתוך קובע שאם הקבוצות הסגורות A_n מהוות סדרה יורדת שבה הקוטר שואף לאפס, אז יש נקודה משותפת לכולן. ממבט ראשון נראה שהדרישה על הקוטר מיותרת, שהרי אם מרשים לקבוצות להיות 'גדולות יותר', יהיה קל להן יותר להחזיק נקודה משותפת. אכן, זה המצב אם מניחים שהקבוצות קומפקטיות: אם נבחר נקודה מכל קבוצה, תהיה לסדרה הנוצרת תת-סדרה מתכנסת בגלל הקומפקטיות, ונקודת הגבול משותפת לכל הקבוצות. במקרה זה אין צורך להניח שהקוטר שואף לאפס. אגב, מספיק להניח שהקבוצה הראשונה בסדרה היא קומפקטית, משום שקבוצות סגורות יורשות תכונה זו מן המרחב העוטף אותן. גם ההנחה שהקבוצות חסומות כליל תספיק, משום שהמרחב X שלם על-פי ההנחה.
מאידך, לסתם סדרה יורדת של קבוצות סגורות יכול להיות חיתוך ריק. לדוגמה, הקטעים על הישר הממשי. אפילו אם הקבוצות חסומות, החיתוך יכול להיות ריק; לדוגמה, הקבוצות במרחב בנך \ell_p, כאשר e_n הם אברי הבסיס הסטנדרטי - זו סדרה יורדת של קבוצות סגורות וחסומות, שאין להן אף נקודה משותפת.
תקציר
בכיוון ההפוך, תהי \{x_n\} סדרת קושי נתונה. לכל k קיים מקום שממנו והלאה המרחק בין שני איברים בסדרה אינו עולה על 2^{-(k+1)}; נבחר את הקבוצה A_k להיות הכדור הסגור ברדיוס 2^{-k} סביב נקודה רחוקה מספיק. קל להיווכח שסדרת הכדורים יורדת, ולפי ההנחה יש נקודה משותפת לכולם. זוהי נקודת גבול של הסדרה.
כיוון אחד
נניח כי X מרחב מטרי שלם, ותהא סדרת קבוצות המקיימת את התנאים של המשפט. נבנה את הסדרה על ידי זה שנבחר מכל A_n איבר x_n כלשהו. נראה כי זוהי סדרת קושי: יהא \epsilon>0 כלשהו. בגלל שמתקיים קיים N כך שהחל ממנו לכל n>N מתקיים.
כעת יהיו m,n>N כלשהם, ונניח ללא הגבלת הכלליות שמתקיים m \leq n. אז ולכן. על כן וזאת לכל m,n > N, ולכן הסדרה היא סדרת קושי, ומכיוון שהמרחב X שלם היא מתכנסת. נסמן x_n \to x.
נראה כי x שייך לכל הקבוצות. תהא A_k כלשהי, אז לכל m \geq k מתקיים x_m \in A_k, כלומר הזנב של הסדרה x_n, החל מהאיבר k, שייך לקבוצה A_k. על כן, האיבר x הוא נקודת גבול של A_k (כי הוא הגבול של סדרה המוכלת החל ממקום מסוים בקבוצה A_k). מכיוון ש-A_k היא קבוצה סגורה, הרי שהיא מכילה את כל נקודות הגבול שלה, ולכן x \in A_k, וזאת לכל k, ולכן.
נראה כעת כי בחיתוך יש בדיוק איבר יחיד: נניח כי ,אז לכל k מתקיים x,y \in A_k. יהא \epsilon>0 כלשהו, אז קיים N כלשהו כך ש-, ומכיוון ש-x,y \in A_N, ולכן. כלומר לכל \epsilon>0 ולכן בהכרח d(x,y)=0 ומכאן, על פי תכונות המטריקה, x=y.
כיוון שני
נניח כי X הוא מרחב המקיים את התכונה שלכל סדרת קבוצות שעונה על הקריטריונים שלעיל יש חיתוך לא ריק, ונוכיח כי המרחב שלם (ההוכחה שונה מעט מזו שניתנה לעיל). תהא סדרת קושי במרחב, ונוכיח שהיא מתכנסת.
לכל איבר x_n בסדרה נגדיר את הקבוצה הבאה: - הסגור של הזנב של סדרת הקושי שמתחיל באיבר x_n. זוהי קבוצה סגורה (שכן סגור הוא תמיד קבוצה סגורה), ובבירור מתקיים וזאת על פי דרך הגדרת הקבוצות.
אנו רוצים להוכיח כי. לשם כך נוכיח קודם כל כי לכל קבוצה A מתקיים. ברור כי (כי \bar{A} מכילה את A).
יהיו, אז קיימות סדרות שכל איבריהן שייכים לקבוצה A כך ש- זאת מהגדרת הסגור (נשים לב שהסדרות יכולות להיות קבועות). מכיוון שאברי הסדרות שייכים כולם ל-A, מתקיים לכל n. לכן נקבל, וזאת לכל , כלומר , וקיבלנו משני אי השוויונות את השוויון  המבוקש.
כעת, מכיוון ש-x_n סדרת קושי, הרי שלכל \epsilon>0 קיים N כך שלכל m,n > N מתקיים. לכן, ולכן , וקיבלנו.
כעת הראינו כי הסדרה A_n מקיימת את כל התכונות הדרושות, ולכן. יהא, אז לכל n מתקיים x \in A_n, ולכן , כלומר x_n \to x, והראינו שסדרת קושי הנ"ל מתכנסת.
רכס מקגיליווריי
רכס מקגיליווריי (באנגלית: McGillivray Ridge) הוא רכס הרים, בהרי הרוקי הקנדיים, על קו פרשת המים של אמריקה, הממוקם על הגבול בין פרובינציית אלברטה ופרובינציית קולומביה הבריטית בקנדה.
גאוגרפיה
גובהו של הרכס 2,697 מטרים. הרכס מהווה את מוצאו של נהר וירלפול, והוא נמצא צפונית מערבית למעבר אתבסקה.
היסטוריה
שמו של הרכס ניתן לו על ידי גבריאל פרנצ'ר (Gabriel Franchere). הרכס נקרא על שם ויליאם מקגיליווריי (William McGillivray) מראשי החברה הצפון מערבית.
הראשונים שטיפסו על הרכס היו קולמן (L.Q. Coleman) וסטיוארט (L. B. Stewart) בשנת 1893.
קפיטול
{{פירושונים|
ראו גם
}}
לונה 16
לונה 16 הייתה גשושית לחקר הירח ששוגרה על ידי ברית המועצות כחלק מתוכנית לונה. הגשושית שוגרה ב-12 בספטמבר 1970, נחתה על הירח ב-20 בספטמבר וחזרה לכדור הארץ ב-24 בספטמבר. בקפסולה שחזרה לכדור הארץ היו דגימות מקרקעית הירח.
מהלך המשימה
הגשושית כללה יחידת נחיתה על הירח, טיל ירח-כדור הארץ וקפסולת חזרה. הגשושית נבנתה במשרד לאבוצ'קין.
השיגור המוצלח בעזרת משגר פרוטון K בוצע ב-12 בספטמבר. ב-17 בספטמבר היא הגיע למסלול סביב הירח וביצע הקפות במשך 3 ימים. ב-20 בספטמבר בוצה נחיתה רכה באזור ים הפוריות כ-1.5 ק"מ מהמקום המתוכנן. לאחר הנחיתה בוצעה לקיחת דוגמה מהקרקע של הירח שהועברה לקפסולת חזרה. ב-21 בספטמבר בוצע שיגור מהירח. מסת הטיל עם קפסולת חזרה היה 512 ק"ג. ב-24 בספטמבר קפסולת החזרה התנתקה מהטיל. היא הייתה במשקל 35 ק"ג וכללה ציוד שידור, אנטנות ומצנח. הקפסולה התגלתה עוד לפני הנחיתה ולכן היה ניתן לצלם את הנחיתה. על הקפסולה היו 100 גרם של חומר מהירח. זה היה הפעם הראשונה שגשושית לא מאוישת החזירה חומר מהירח.
חלק קטן מהחומר הועבר לידי נינה קורוליובה, אשתו של סרגיי קורוליוב לאור הוקרה לתרומתו לקידום חקר החלל. כ-0.5 גרם הועברו למדענים בריטים.
ניתוח דגימות הקרקע נתן תוצאות דומות מאוד לנתוני קרקע שהובאו על ידי אפולו 12.
גיורא שלגי
גיורא שלגי (נולד ב-11 בדצמבר 1938) הוא מהנדס ישראלי, כיהן כמנכ"ל רפאל - מערכות לחימה מתקדמות בשנים 1998–2004.
ביוגרפיה
שלגי, יליד ישראל, בוגר בסמ"ת מגמת מכשירנות שירת בשנים 1956–1960  כקצין בחיל החימוש וסיים את שירותו בדרגת סרן. בסיום שירותו הצבאי למד תואר ראשון בהנדסת מכונות בפקולטה להנדסת מכונות בטכניון, אותו סיים בהצטיינות בשנת 1965. במהלך לימודיו החל לעבוד ברפא"ל כטכנאי אלקטרואופטיקה במעבדת רדיומטריה והיה שותף לפרויקט פיתוח טילי אוויר-אוויר. עבודתו נמשכה בתפקידים שונים עד 1976, במקביל להשלמת לימודי תואר שני במכניקה מהטכניון (1971).
בשנים 1976–1978 למד שלגי לימודי אווירונאוטיקה וחלל באוניברסיטת סטנפורד. בשובו לישראל מונה למנהל מחלקת אלקטרואופטיקה ברפא"ל, תפקיד שבו שימש עד 1987 ובמסגרתו הופקד על הקמת מרכז מצוינות טכנולוגי. לאחר מכן מונה לסמנכ"ל רפא"ל ומנהל חטיבת הטילים. בתקופת היותו בתפקיד, עד 1997, הייתה רפא"ל נתונה במשבר קשה שהניע מיצוב מחודש של החטיבה, שהפכה למובילה בקנה מידה עולמי בתחומה ולמקור הצמיחה המרכזי של רפא"ל. לאחר 12 שנותיו בתפקיד הוא מונה לסמנכ"ל למחקר ופיתוח וכעבור זמן קצר למנכ"ל רפא"ל.
שלגי עמד בראש רפא"ל בשנים 1998 – 2004, במהלכן הפכה הרשות מיחידת סמך במשרד הביטחון לחברה ממשלתית. מכירותיה עלו בתקופה זו ב-60% לערך וכ-800 מיליון דולר בהכנסותיה. כעבור שש שנים הוא פרש מרפא"ל. בשנותיו בתעשיית הביטחון הוא היה שותף לפיתוח של טיל שפריר 2 וטיל פיתון 3 ונמנה בין חברי הצוותים זוכי פרס ביטחון ישראל (1970 ו-1978 בהתאמה). בעבור תפקידו כמנהל מחלקת אלקטרואופטיקה הוא זכה בפרס ברגמן (1984). בשנת 1991 הוענקה לו חברות כבוד מטעם SME (האגודה להנדסת תעשייה) ובשנת 2001 חברות כבוד של האיגוד הישראלי לאיכות.
משנת 2005 עוסק שלגי בתחומים שונים, חלקם בהתנדבות, הכוללים: ייעוץ ארגוני וניהול איכות, חברות בוועדות מקצועיות ובמועצות מנהלים שונות וכמרצה בחוגים אקדמאים. חבר בוועדה לתיאום בין החברות בתעשיות הביטחוניות. עמית מחקר בכיר במוסד שמואל נאמן.
חואן קורטינה
ביוגרפיה
קורטינה נולד בעיירה בשם קמרגו שבמדינת טמאוליפס, בן למשפחת חוואים עשירה. כאשר היה בן שלוש עבר יחד עם משפחתו לגור בעמק ריו גראנדה, לאחר שאמו ירשה אדמות באזור בראונסוויל-מטמורוס. בשנת 1846, כאשר היה בן 22, התגייס לצבא מקסיקו בראשותו של גנרל מריאנו אריסטה, והשתתף בלחימה נגד צבא ארצות הברית בפיקודו של קולונל זאכרי טיילור שניסה לכבוש שטחים במקסיקו. אריסטה הורה לקורטינה להקים חיל הפרשים המורכב מהחוואים שעבדו אצלו ובחוות באזור. במסגרת מלחמת ארצות הברית–מקסיקו לחמה יחידה זו בקרבות הראשונים של המלחמה, בקרב פאלו אלטו וקרב רסקה דה לה פאלמה.
עם תום המלחמה וחתימת הסכם גואדלופה אידלגו ב-2 בפברואר 1848 עבר הגבול החדש דרך אדמות משפחת קורטינה וחצה אותן בין שתי המדינות, כאשר רוב השטח נמצא בתחומי ארצות הברית. המציאות החדשה גרמה לקשיים רבים לקורטינה וחוואים מקסיקנים רבים נוספים. בעקבות כך הצליח קורטינה לבלוט בפוליטיקה המקומית ותבע מארצות הברית להחזיר את האדמות למקסיקו. קורטינה טען שארצות הברית גוזלת אדמות מחוואים טקסנים מקסיקנים ובונה על אדמות פרטיות שסופחו אליה בעקבות הסכם גואדלופה אידלגו. על אף טענותיו, נותרו האדמות שלו שבתחומי ארצות הברית בבעלותו והוא אף העסיק בהן עובדים. אז גם החלו מעשי הפשע שלו, והוא נתפס והואשם פעמיים בכך שגנב עדרי בקר, אך לא נעצר בעקבות התמיכה הרבה שהפגינו כלפיו המקסיקנים המקומיים שראו בו גיבור שנלחם למענם. כולם היו בטוחים שהאשמות נגדו הן עלילות של האמריקאים.
מלחמת קורטינה הראשונה
כאשר ראה את התמיכה הרבה החליט להקים צבא פרטי שילחם ב"גנבת האדמות" של ארצות הברית מחוואים מקסיקנים. הפעולות האלימות שנקטה המיליציה של קורטינה גרמו להערצה גדולה מצד המעמד הנמוך במקסיקו שראה בו לוחם חירות.
המתיחות בין המיליציה של קורטינה לרשויות החוק של בראונסוויל החריפו והפכו לאלימות של ממש ב-13 ביולי 1859 כאשר החלה מלחמת קורטינה הראשונה. באותו יום, תקף המרשל של בראונסוויל עובד בחווה של קורטינה, תומאס קבררה. קורטינה שעבר במקרה במקום על סוס ביקש מהמרשל שיניח לו לטפל במצב. בתגובה צעק המרשל לעברו "מה זה קשור אליך, מקסיקני מזוהם"? בתגובה קורטינה ירה ירייה באוויר אך המרשל המשיך לגדף אותו וכתוצאה מכך קורטינה ירה בו בכתף. במהלך שבועות גבר המתח באזור וב-28 בספטמבר כבשו קורטינה וצבאו, שמנה מעט פחות מ-100 אנשים, את העיר בראונסוויל. השליטה של קורטינה בעיר נמשכה רק יומיים וב-20 בספטמבר הוא וחייליו עזבו את העיר בעקבות פניות חוזרות ונשנות של תושבי מטמורוס, העיר שנמצאת דרומית לבראונסוויל, על גדות נהר הריו גראנדה. התגובה של תושבי בראונסוויל לא איחרה לבוא. בתחילת חודש נובמבר התאספו 20 גברים תושבי בראונסוויל והקימו את הארגון "הטייגרים של בראונסוויל". הם תקפו את החווה של קורטינה ליד העיירה סנטה ריטה, אך נתקלו בהתנגדות קשה מצד חייליו של קורטינה ונאלצו לסגת. מספר שבועות לאחר מכן הם חזרו וניסו לתקוף את החווה של קורטינה שוב פעם, הפעם בגיבוי של הטקסס רנג'רס. גם ההתקפה הזאת לא צלחה והם נאלצו לסגת. הריינג'רים קראו לתגבורת, שהגיעה תוך מספר ימים, ובעקבות הבקשות החוזרות של תושבי בראונסוויל שלחה ממשלת ארצות הברית חיילים מצבא ארצות הברית בפיקודו של גנרל סמואל היינטזלמן מסן אנטוניו. החיילים התיישבו בפורט בראון, בסיס צבאי שננטש כמה שנים לפני כן. לאחר שהגיע אליו השמועה נמלט קורטינה לריו גראנדה סיטי. הכוחות המשולבים של צבא ארצות הברית, טקסס ריינג'רס והטייגרים מבראונסוויל רדפו אחריו ותקפו את צבאו. צבאו של קורטינה נחל תבוסה קשה לאחר שאיבד יותר מ-60 אנשים, וקורטינה נאלץ לעזוב את רכושו ולהתחבא בהרים. בעקבות לחץ של ממשלות ארצות הברית ומקסיקו להחזיר את השקט לאזור נאלץ קורטינה להסתתר למשך כשנה.
רשויות החוק לא הצליחו למצוא את קורטינה, שהפך למבוקש, וזאת בזכות הנאמנות של אנשיו ותושבי מקסיקו. אפילו העניים לא היו מוכנים להסגיר אותו וכך הוא עבר בין הבתים של תומכיו.
מלחמת קורטינה השנייה
בשנת 1861 פתח קורטינה במתקפה נוספת על קונפדרציית המדינות של אמריקה במה שמכונה מלחמת קורטינה השנייה, שהייתה בעיצומה של מלחמת האזרחים האמריקנית. קורטינה שניהל מגעים חשאיים עם האיחוד פלש למחוז זפטה בטקסס. הוא הובס במהירות על ידי חייליו של קולונל סנטוס בנדוידס וחזר למקסיקו לאחר שאיבד 18 חיילים. זאת הייתה המתקפה המשמעותית האחרונה שלו על ארצות הברית.
פוליטיקה
בשנים שלאחר מכן התמקד קורטינה בפוליטיקה של מקסיקו. ראש ממשלת מקסיקו בניטו חוארס שלח אותו להיות מפקד של היחידות בגבול הדרומי של מקסיקו. כאשר החלה מלחמת מקסיקו-צרפת בשנת 1862 קורטינה עמד תחילה לצידו של ראש הממשלה חוארס ולקח חלק בקרב על פואבלה. אך כאשר הצרפתים כבשו את מקסיקו שהפכה לקיסרות תחת שלטונו של מקסימיליאן הראשון, ראה קורטינה הזדמנות לחזק את מעמדו, הצטרף לפולשים הצרפתים וכרת עמם ברית. סיבה נוספת למעשה זה הייתה המתח בין השלטון הצרפתי במקסיקו לארצות הברית. הברית הייתה קצרת ימים ובתוך זמן קצר התקומם קורטינה כנגד הצרפתים והקים צבא גדול, אותו צייד מכיסו הפרטי ומכספי תומכיו, ויצא למתקפה על הצרפתים ליד טמפיקו שבמדינת טמאוליפס. קורטינה וצבאו הצליחו להביס את הצרפתים וגרמו להם לסגת. לאחר שהמקסיקנים הביסו את הצרפתים וגירשו אותם מאדמתם שימש קורטינה כמושל מדינת טמאוליפס פעמיים. לאחר מכן פרש לחווה שלו בגבול עם ארצות הברית. היחס של הטקסנים אמריקאים כלפי קורטינה השתנה לאחר שמדינות האיחוד השתלטו על כל ארצות הברית. קורטינה הוזמן מספר פעמים לאירועים רשמיים כאורח כבוד וזאת למרות התנגדותם של מספר אנשים, ביניהם ראש עיריית בראונסוויל שטען שלא ייתכן שאדם שנלחם בצבא ארצות הברית יוזמן על ידי ארצות הברית כאורח של כבוד. הממשל המקסיקני העניק לו את דרגת בריגדיר גנרל.
מאסר וגירוש
הפופולריות שלה זכה קורטינה לא נמשכה זמן רב. בעקבות תמיכתו בפורפיריו דיאס וניסיון להקים צבא על מנת לבצע הפיכה במקסיקו ולהעלות את דיאז לשלטון הוא זכה ליחס של איבה מצד ראש ממשלת מקסיקו, סבסטיאן טייאדו. בעקבות פניות חוזרות של חוואים עשירים על כך שקורטינה מנהל מסעי שוד וגנבה של עדרי בקר שלהם ראש הממשלה דרש לאסור את קורטינה. בשנת 1875 קורטינה נאסר והובא למקסיקו סיטי. הוא לא נכלא אך קיבל צו הרחקה ממדינת טאמואליפס, שם נמצאות רוב אדמותיו. ב-29 בנובמבר 1876 הצליח פורפינו דיאז להדיח את טייאדו וממשלתו מהשלטון והפך לראש ממשלת מקסיקו. דיאז הותיר לקורטינה לשוב לטאמואליפס, שם ניסה קורטינה להקים צבא פעם נוספת. השמועה הגיעה לאוזניו של דיאז שחשב שקורטינה זומם לבצע הפעם הפיכה נגדו, והורה מידית לעצור את קורטינה ולהוציא אותו להורג. לביצוע המשימה נבחר הגנרל חוזה קנלס, יריב ותיק של קורטינה. הוא ואנשיו הגיעו לטאמואליפס אך במקום להוציא את קורטינה להורג הביאו אותו למקסיקו סיטי. הסיבה לכך הייתה שקנלס פחד מהתמיכה הרבה לה זכה קורטינה ופחד שבמידה ויהרוג את קורטינה הוא ואנשיו יותקפו על ידי המקומיים.
קורטינה נאסר וישב בכלא במקסיקו סיטי ללא משפט עד שנת 1890. לאחר מכן הועבר למעצר בית בתנאים נוחים יותר, שם מת ב-30 באוקטובר 1894.
פורסאט
גאוגרפיה
העיר ממוקמת בגובה של 17 מטרים מעל פני הים, ובה עובר נהר פורסאט, אשר נשפך לטונלה סאפ (הימה הגדולה בקמבודיה) כ־26 קילומטרים מצפון־מזרח לעיר.
העיר מרוחקת כ־135 קילומטרים מפנום פן, בירת קמבודיה.
תחבורה
בעיר עובר נהר הנשפך לימה הגדולה במדינה. מספר גשרים מחברים בין גדות הנהר.
העיר ממוקמת על כביש המחבר בין הבירה פנום פן לבאטאמבאנג. כביש נוסף מחבר אותה עם הגבול עם תאילנד.
כמו כן, בעיר קיימת תחנת רכבת על הקו המחבר בין תאילנד לפנום פן, ומשם לסיהאנוקוויל, עיר לחופי מפרץ תאילנד.
גורו (ראפר)
קית' אדוארד אלאם (באנגלית: Keith Edward Elam ; 17 ביולי 1961 - 19 באפריל 2010), ידוע גם בשם הבמה גורו (Guru), היה ראפר וחבר בלהקת ההיפ הופ גאנג סטאר שכללה, מלבדו, את די ג'יי פרמייר. שם הבמה גורו (Guru) הוא ראשי תיבות של Gifted Unlimited Rhymes Universal. הוא ידוע גם בכך שדובב את השחקן "8-בול" במשחקים Grand Theft Auto III ו-Grand Theft Auto: Liberty City Stories.
תחילת חייו
גורו נולד ברוקסברי ששוכנת ליד בוסטון, מסצ'וסטס. אביו של גורו, אהרי, היה שופט ואימו ברברה הייתה ספרנית בספריה של בית ספר ציבורי בבוסטון. גורו למד ב-Noble and Greenough School ולאחר מכן למד בתיכון Cohasset High School. גורו סיים את לימודיו עם תואר במנהל עסקים בMorehouse College שבאטלנטה והתחיל תואר שני ב-Fashion Institute of Technology שבמנהטן. גורו עזב באמצע התואר כדי להגשים את קריירת ההיפ הופ שלו. בין היתר גורו עבד בשרות הסוציאלי.
קריירה מוזיקלית
גורו התחיל את קריירת הראפ שלו תחת הכינוי MC Keithy E אבל לאחר מכן שינה את הכינוי שלו לגורו. ב-1987 הוא הקים את גאנג סטאר. בהתחלה הלהקה הוציאה לאור שלוש הקלטות, שהופקו על ידי DJ Mark the 45 King, תחת חברת ההקלטות Wild Pitch Records, אך ההקלטות הללו לא קבלו הרבה התייחסות מצד הציבור. לאחר שינוי בהרכב הלהקה, הלהקה כללה את די ג'יי פרמייר. הלהקה הוציאה את האלבום הראשון שלה No More Mr. Nice Guy בשנת 1989 תחת הלייבל Wild Pitch Records. ב-1998 הוציאה הלהקה את האלבום sizable וב-1999 את האלבום Full Clip: A Decade of Gang Star, שני האלבומים הגיעו לאלבום זהב בארצות הברית על ידי RIAA.
ב-1993 גורו הוציא לאור את אלבום הסולו הראשון שלו Jazzmatazz, Vol. 1, שבה התארחו האומנים MC Solaar, N'Dea Davenport, Donald Byrd ו-Roy Ayers, האלבום קבל ביקורת טובות מצד הקהל ומהמבקרים. אלבום הסולו השני שלו Jazzmatazz, Vol. 2: The New Reality, שכלל את האומנים Chaka Khan, Ramsey Lewis, Branford Marsalis ו-Jamiroquai. האלבום השלישי שיצא בשנת 2000 קבל ביקורות פחות טובות מאשר האלבומים הקודמים.
ב-1994 התארח גורו באלבום Stolen Moments: Red Hot + Cool של Red Hot Organization. האלבום העלה את המודעות ונתן תמיכה כספית לחולי AIDS באוכלוסייה אפריקנית אמריקאית. האלבום הוכרז כאלבום השנה על ידי הטיים מגזין.
גורו הוציא את האלבום הראשון שלא מסדרת האלבומים Jazzmatazz, Baldhead Slick & da Click, בשנת 2001. האלבום הגיע למקום 22 במצעד אלבומי הR&B\היפ הופ של בילבורד. ב-2007 גורו הוציא את האלבום Version 7.0: The Street Scriptures עם הלייבל שלו, 7 Grand Records, האלבום הופק על ידי labelmate Solar והגיע למקום ה54 במצעד אלבומי הR&B\היפ הופ של בילבורד.
ביוני 2007 גורו הוציא לאור את האלבום האחרון שלו בסדרת אלבומי הJazzmatazz. ב-19 במאי 2009 גורו הוציא את אלבום הסולו האחרון שלו Guru 8.0: Lost And Found. אלבום האיחוד של גאנג סטאר תוכנן לצאת, אך בעקבות מותו של גורו הוא אף פעם לא יצא.
מותו
ב-28 בפברואר 2010, גורו קיבל דום לב ולאחר ניתוח נפל לקומה. היו שמועות שגורו התעורר מהקומה שבה הוא נמצא, אך ב-19 באפריל 2010 בגיל 48 הוא מת מסרטן. גורו הותיר לאחר מותו, את שני הוריו, שלושת אחיו ואת בנו Keith Casim. המפיק של גורו, labelmate Solar, טען שגורו התעורר מהקומה וכתב מכתב לציבור, אך DJ Premier וחברים נוספים של גורו מז'אנר ההיפ הופ טענו שהוא מעולם לא חזר להכרה. משפחתו של גורו טענו שsolar מנע מהם להיות בקשר עם בנם בזמן שהוא היה חולה, קצת לפני שהוא עמד למות. משפחתו של גורו גם פקפקו באמיתותו של המכתב שגורו כתב לפני מותו. בריאיון לרדיו Solar, Conspiracy Worldwide טען שהוא מגן על גורו וכל מה שאמר זה נכון. הריאיון הזה עורר תגובות קיצוניות מצד קהילת ההיפ הופ וקצת הוריד את הערפל בקשר למחלוקת סביב הטענות שאמר.
במהלך טקס פרסי הגראמי של שנת 2011, שמו של גורו לא הוזכר בחלק בו מזכירים את המוזיקאים שמתו במהלך השנה החולפת (2010). ב-21 באפריל 2011 הלהקה Revive Da Live ערכה מופע לזכרו של גורו ב-Le Poisson Rouge שבניו יורק. המופע כלל מחווה לסדרת אלבומיו של גורו, Jazzmatazz, אשר כללה הופעות של להקות ג'אז. במהלך המופע Babygrande Records תרמו 5000 דולר לבנו K.C. Elam.
מורגן פיירצ'יילד
מורגן פיירצ'יילד (באנגלית: Morgan Fairchild; נולדה ב-3 בפברואר 1950) היא שחקנית אמריקאית. היא הייתה במרכז התודעה הציבורית בשנות השבעים והשמונים לאחר שכיכבה בסדרות טלוויזיה, וביצעה הופעות אורח רבות בסדרות קומדיה. בנוסף לעבודתה בטלוויזיה היא הופיעה גם על בימות התיאטרון. היא חברת מועצת המנהלים ב"איגוד השחקנים".
השנים הראשונות
פיירצ'יילד נולדה בשם פטסי אן מק'ליני (Patsy Ann McClenny) בדאלאס שבטקסס למרתה ג'יין (בעבר הארט), מורה בבית ספר תיכון, ולאודוורד מילטון מק'ליני. לפיירצ'יילד אחות קטנה, קת'רין הארט, גם כן שחקנית. כילדה סבלה פיירצ'יילד מהתקף שנית שגרם לה להיות חירשת באופן חלקי.
קריירה
תפקידה הראשון של פיירצ'יילד היה ככפילה של פיי דאנאוויי בסרט "בוני וקלייד" (1967). היא לקחה את ההשראה לבחירת שמה הפרטי מורגן מסרטו של דייוויד וורנר "Morgan!". פיירצ'יילד עברה לניו יורק, וקיבלה את תפקידה הראשון בטלוויזיה, בתור ג'ניפר פייס באופרת הסבון "החיפוש אחר המחר" בה הופיעה בשנים 1973 - 1977. החל מאמצע שנות השבעים היא החלה לבצע הופעות אורח בסדרות טלוויזיה, בין ביתר ב"קוז'אק", "ימים מאושרים" ו-"Police Woman".
לאחר ביטול הסדרה פיירצ'יילד המשיכה לבצע הופעות אורח בסדרות כמו "Hotel", "Simon & Simon", "מגנום, בלש פרטי" ו"ספינת האהבה". בשנת 1982 היא כיכבה בסרט התיאטרלי "The Seduction". ב-1984 היא כיכבה באופרת סבון נוספת, "בובות של נייר", בתפקיד רסין, בעלת סוכנות דוגמנות. הסדרה בוטלה לאחר מחצית פרקי העונה הראשונה, וב-1985 הצטרפה פיירצ'יילד לקאסט סדרת הלהיט "פלקון קרסט" בתפקיד עורכת הדין ה"זוהרת" ג'ורדן רוברטס אותה גילמה במשך עונה אחת. היא הופיעה בסדרה "צפון ודרום".
במהלך שנות ה-80 המשיכה פיירצ'יילד להופיע בקולנוע ובטלוויזיה, וקיבלה מועמדות לפרס אמי על הופעת האורח שלה בסדרה "מרפי בראון". בתחילת שנות ה-90 היא לוהקה לסדרה "רוזאן" בתפקיד בת זוגה הביסקסואלית של סנדרה ברנרד, מרלה.
ב-1994 הופיעה פיירצ'יילד בקמפיין לחברת הבגדים "Old Navy" לצד ג'ואן קולינס וכוכבי טלוויזיה אחרים.
ב-1995 היא החלה לככב באופרת הסבון היומית "The City" בתפקיד סידני צ'ייס, תפקיד אותו גילמה במשך שנה עד שהחלה לשחק ב"בית חולים כללי". היא הופיעה בכמה פרקים של קומדיית המצבים הפופולרית "חברים" בתפקיד אמו של צ'נדלר בינג, נורה וביצעה הופעת אורח בקומדיית המצבים "סיביל" בתור אנדריאה, יריבת דמותה של סיביל שפרד.
במהלך שנות הקריירה שלה פיירצ'יילד הופיעה גם בכמה הצגות תיאטרון. היא גילמה את גברת רובינסון בהצגה שמבוססת על הסרט "הבוגר".
ב-2005 היא הופיעה בתחרות הריאליטי "But Can They Sing?" ברשת VH1.
ב-2006 היא לוהקה לתפקיד ה"ריץ' ביץ" סופיה בלייקלי, אויבת דמותה של בו דרק, בסדרה של MyNetworkTV, "בית האופנה". היא הופיעה בתור ד"ר האני וודקומב, אמו של דווין וודקומב, בסדרה "צ'אק". ב-2009 היא חזרה לתחום אופרות הסבון כשהופיעה בתפקיד אורח בסדרה "היפים והאמיצים".
בנוסף לעבודתה כשחקנית, פיירצ'יילד מכהנת זמן רב בתפקיד מרכזי במסגרת גילדת שחקני המסך.
חיים אישיים
פיירצ'יילד הייתה נשואה לג'ק קאלמס בשנים 1967 - 1973. היא יצאה עם הסנטור ג'ון קרי בתחילת שנות השמונים. פיירצ'יילד בזוגיות עם מארק סילר כבר 25 שנה, ודיווחה שהם לא מתכננים להינשא.
היא פועלת למען המודעות לאיידס וסביבתנות.
בתחילת שנות ה-70, נחטפה פיירצ'יילד והוחזקה בניגוד לרצונה בשתי הזדמנויות שונות.
כוכבי לכת חיצוניים
כוכבי הלכת החיצוניים הם כוכבי הלכת במערכת השמש אשר ממוקמים מחוץ לחגורת האסטרואידים. השם מתייחס לענקי הגז ולענקי הקרח הנמצאים בסדר הבא מהשמש: צדק הוא הכוכב הגדול ביותר במערכת השמש, אחריו, שבתאי הוא הכוכב השני בגודלו, בעל מערכת טבעות גדולה ובהירה. אורנוס הוא הכוכב השלישי בגודלו, והכי פחות מאסיבי של ארבעת כוכבי הלכת הללו. האחרון הוא נפטון, הרביעי בגודלו, הקטן ביותר מכוכבי הלכת החיצונים.
לכל כוכבי הלכת החיצונים יש מערכת טבעות, אך את הטבעות היחידות שניתן לראות מכדור הארץ הן של הכוכב שבתאי. אלמנט משותף נוסף לכל כוכבי הלכת החיצונים; לכל אחד מהם יש מספר רב של ירחים טבעיים עצומים, חלקם גדולים יותר מכוכב חמה.
פלוטו נחשב כוכב לכת חיצוני מאז גילויו בשנת 1930 ועד סיווגו מחדש ככוכב לכת ננסי בשנת 2006.
היווצרות
מאחר שאורנוס ונפטון הם קטנים יותר ובעלי מסלול כבידתי גדול יותר, הרי שהיה להם קשה יותר לאסוף מימן והליום באותה יעילות כשם שצדק ושבתאי אספו. זה מסביר מדוע הם קטנים יותר מאשר השניים הראשונים. בשל כך האטמוספירה שלהם "מזוהמת" יותר ומכילה רכיבים כבדים יותר כגון מתאן ואמוניה.
טמפרטורה
אחת הסיבות שבגללן כוכבי הלכת החיצוניים אינם יכולים לקיים חיים מכיוון שהכוכבים קרים מידי. כלומר, הקרקע שלהם קרה מידי לקיום חיים.
כוכב הלכת צריך להימצא באזור תחום האזור הישיב, הוא מעטפת תאורטית סביב כוכבים כך שבוכוכבי הלכת שנמצאים בתחומה יש טמפרטורה מתאימה להימצאות מים במצב נוזלי.
מעלות כוכבי הלכת החיצונים לפי הסדר הבא, מהגבוה לנמוך:
בגלל הטמפרטורות הנמוכות על הכוכבים נוצרות רוחות חזקות וקרות.
באורנוס הרוח יכולה להגיע ל-900 ק"מ לשעה, ואילו בנפטון, בעל הרוחות הכי מתמשכות ומהירות בין כל כוכבי הלכת החיצונים, מהירות הרוח הגבוהה ביותר שנמדדה היא כ-1,900 קילומטר לשעה.
צורת החיים
כדי שיתאפשרו חיים בכוכב לכת הנמצא במערכת פלנטרית, כוכב הלכת צריך להימצא בתחום האזור הישיב. האזור הישיב הוא מעטפת תאורטית סביב כוכבים כך שבכוכבי הלכת שנמצאים בתחומה יש על פני השטח טמפרטורות מתאימות להימצאות מים במצב נוזלי. מים נוזליים חיוניים לחיים הודות לתפקידם כממס החיוני לתגובות ביוכימיות. כוכבי לכת וירחים באזורים אלו הם המועמדים המבטיחים ביותר להיות ישיבים וכשירים לקיים חיים הדומים לכדור הארץ. במערכת השמש האזור הישיב נחשב מתחום שבמרחק של 0.95 ועד ל-1.37 יחידות אסטרונומיות. ולכן, כוכבי הלכת החיצונים הם לא מועמדים פרקטיים לקיום חיים.
גרביטציה
כוכבי הלכת בעלי מסה נמוכה יחסית לכדור הארץ, המסה החלשה בכוכבים מקשה על שמירת הגרביטציה ובכך מולקולות יכולות יכולות להגיע לרף "מהירות המילוט" ולהשתחרר לחלל.
כמו כן, הם לא בעלי בידוד תרמי גבוה ומהווים הגנה חלשה מפני התנגשות מטאורים.
לואיס אלוורז
לואיס וולטר אלוורז (באנגלית: Luis Walter Alvarez; 13 ביוני 1911 – 1 בספטמבר 1988) היה פיזיקאי אמריקאי, חתן פרס נובל לפיזיקה לשנת 1968.
חייו
אלוורז נולד בסן פרנסיסקו, בן לשושלת של רופאים. את לימודיו החל באוניברסיטת שיקגו, עד לקבלת תואר הדוקטור ב-1936. במהלך מלחמת העולם השנייה השתתף בפרויקט מנהטן ואף הוטס כצופה מדעי בגיחה שנשאה את הפצצה שהוטלה על הירושימה. אלוורז ותלמידו לורנס ג'ונסטון תכננו את הנפצים שבהם השתמשו בפצצות האטום בניסוי טריניטי ובנגסאקי. בנוסף לעבודתו בפרויקט עסק במחקר הקשור למכ"ם וטכנולוגיות ניווט. ב-1945 זכה בגביע קוליר (Collier Trophy) מטעם הממשלה האמריקאית על פיתוח ה-GCA (Ground Controlled Approach system, מערכת ניווט הנשלטת מהקרקע), בעזרתה יכולים טייסים להנחית מטוס בתנאי ראות גרועים.
ג'ייסון שוורצמן
ג'ייסון פרנססקו שוורצמן (באנגלית: Jason Francesco Schwartzman; נולד ב-26 ביוני 1980) הוא שחקן קולנוע ומוזיקאי אמריקאי ממוצא יהודי. מוכר מהופעותיו בסרטים "המרוץ לצמרת של מקס פישר", "ימים מכורים", "מארי אנטואנט", "רכבת לדארג'ילינג" ו"להציל את מיסטר בנקס".
ביוגרפיה
שוורצמן נולד בלוס אנג'לס, קליפורניה שבארצות הברית. אימו השחקנית טליה שייר (לבית קופולה) היא קתולית. אביו המפיק ג'ק שוורצמן הוא יהודי. שוורצמן הוא אחיינו (מצד אימו) של הבמאי פרנסיס פורד קופולה ודודנם של שחקן הקולנוע ניקולס קייג', הבמאית סופיה קופולה, התסריטאי רומן קופולה והמפיק כריסטופר קופולה. שוורצמן הוא נכדם של איטליה וקרמיין קופולה. לשוורצמן שני אחים, המוזיקאי רוברט שוורצמן וצלם הקולנוע ג'ון שוורצמן.
קריירה
שוורצמן פרץ לתודעה בשנת 1998 בעקבות תפקידו הראשי בקומדיה של וס אנדרסון "המירוץ לצמרת של מקס פישר". בסרט גילם שוורצמן את מקס פישר, תלמיד בית ספר יוקרתי שמעדיף לנהל חוגים ולהתחבר עם המורים מאשר להיות תלמיד רגיל. תפקיד זה היה הראשון של שוורצמן בעולם הקולנוע, על תפקיד הבכורה שלו קיבל שוורצמן שבחים ומועמדויות למספר פרסים.
ב-2007 הופיע שוורצמן בקומדיית ההרפתקאות של וס אנדרסון, "רכבת לדארג'ילינג". בסרט שיחק שוורצמן את ג'ק ויטמן, האח הצעיר מבין 3 היוצא ביחד איתם למסע לאחר מות אביהם ברכבת החוצה את הודו. שוורצמן אף השתתף בסרט ההקדמה הקצר ל"רכבת לדארג'ילינג", "מלון שבאלייה". בנוסף גילם שוורצמן את דמותו של המוזיקאי הבריטי רינגו סטאר בדרמה המוזיקלית "הולך חזק: סיפורו של דיואי קוקס". ב-2009 השתתף שוורצמן בדרמה הקומית של ג'אד אפאטו "אנשים מצחיקים".
בשנת 2012 שיחק בתפקיד ראשי בקומדיה הרומנטית "ממלכת אור הירח" בבימויו של וס אנדרסון.
בשנת 2020 שיחק את "הפרוש הזהוב" בסדרת הטלוויזיה האמריקאית "משטרה רפואית" של נטפליקס; ובתפקיד ג'וסטו פאדה בעונה הרביעית של הסדרה "פארגו".
בשנת 2021 שיחק שוב בסרטו של וס אנדרסון "הכרוניקה הצרפתית", בו גם שוורצמן לקח חלק בכתיבת התסריט לצד אנדרסון, בן דודו רומן קופולה והוגו גינס.
מוזיקה
בשנת 2007 הקליט שוורצמן תחת השם "Coconut Records". שוורצמן כתב והלחין את שני אלבומי הפרויקט, "Nighttiming" (2007) ו"Davy" (2009). שירים של "Coconut Records" נכללו בפסקולי הסרטים "אנשים מצחיקים", "ארץ התפוזים", "נוכלים ללא תואר" ובפסקול סדרת הטלוויזיה "The O.C.".
חיים אישיים
בשנת 2009 התחתן שוורצמן עם בריידי קאניגהאם, שהייתה חברתו במשך מספר שנים. החתונה נערכה בביתם בעמק סן פרננדו. לשוורצמן ולקאניגהאם שתי בנות, מרלו ריברס (נולדה ב-2010) ואונה (נולדה ב-2014).
מטרו (זיכיון)
מטרו הוא זיכיון המורכב מרומנים ומשחקי וידאו, שהחל עם צאת הרומן מטרו 2033 של דמיטרי גלוכובסקי בשנת 2005 על ידי הוצאת ACT. אף על פי שהחל ברוסיה, הפרויקט נהנה מפופולריות רבה גם בפולין, רומניה, הונגריה, אוקראינה וגרמניה. אולפני 4A Games האוקראינים פיתחו שלושה כותרים של משחקי וידאו שנקבעו ביקום המטרו: Metro 2033 (2010), Metro: Last Light (2013) ו- Metro Exodus (2019).